En huswikipedianer kan bidra til at vertsinstitusjonens samling eller fagfelt blir dokumentert i Wikimedia-prosjektene, enten ved å lære opp eller bistå institusjonens ansatte eller ved å fungere som bindeledd til frivillige bidragsytere. Huswikipedianeren kan også laste opp eller redigere informasjon selv, men må unngå interessekonflikt, ikke minst dersom hen er lønnet av institusjonen. Arbeidet skal aldri være promotering av institusjonen, men kun formidling av nøytral, kildebelagt kunnskap.